Turneringen havde deltagelse af ti hold, der først spillede et grundspil i form af en tredobbelt-turnering alle-mod-alle, hvilket gav 27 kampe til hvert hold. Derefter gik de seks bedste hold videre til mellemspillet "Superisligaen", der siden sidste sæson var blevet reduceret fra en tripel- til en dobbeltturnering, hvor de spillede om seedninger til kvartfinalerne. De fire dårligst placerede grundspilshold spillede videre i "Den fortsatte Eliteserie" sammen med de fire bedst hold fra [[1. division i ishockey 1997-98|1. division]], hvor de i alt otte hold spillede en dobbeltturnering alle-mod-alle om de to sidste pladser i kvartfinalerne. Kvartfinalerne, semifinalerne og finalen blev spillet bedst af fem kampe, mens bronzekampen blev afviklet bedst af tre kampe.
Sport Kultur